Першы намеснік міністра замежных спраў урада Грэчаскай Рэспублікі Георгіяс Катругалас заявіў, што эканоміка Грэцыі вяртаецца да росту і пашырэнне эканамічнага супрацоўніцтва з краінамі ЕАЭС набывае асаблівае значэнне. Геаграфічнае становішча Грэцыі дазваляе ёй стаць мостам партнёрства паміж Еўропай і Азіяй. «Мы хочам абменьвацца вопытам, гандляваць і ствараць паспяховыя кааперацыйныя праекты ў самых розных галінах эканомікі, але для гэтага нам трэба лепш пазнаваць адзін аднаго», – гэтым заклікам да супрацоўніцтва завяршыў сваё выступленне Георгіяс Катругалас.